ddrg/super_eurlex huggingface dataset:
1.

člen 1 se nadomesti z naslednjim: „Člen 1 1. Prepovedani so neposredni ali posredni nakup ali prodaja, neposredno ali posredno zagotavljanje naložbenih storitev ali pomoč pri izdaji ali kakršno koli drugo trgovanje z obveznicami, lastniškim kapitalom ali podobnimi finančnimi instrumenti z zapadlostjo, daljšo od 90 dni, ki so izdani po 1. avgustu 2014 in do 12. septembra 2014, ali z zapadlostjo, daljšo od 30 dni, ki so izdani po 12. septembru 2014, s strani: (a) večjih kreditnih institucij ali institucij za financiranje razvoja s sedežem v Rusiji, katerih več kot 50-odstotni delež je bil od 1. avgusta 2014 v javni lasti ali pod javnim nadzorom, navedenih v Prilogi I; (b) vsake pravne osebe, subjekta ali organa s sedežem zunaj Unije, katerih več kot 50-odstotni delež je v lasti subjekta s seznama v Prilogi I, ali (c) vsake pravne osebe, subjekta ali organa, ki deluje v imenu ali po navodilih subjekta v okviru kategorije iz točke (b) tega odstavka ali s seznama v Prilogi I. 2. Prepovedani so neposredni ali posredni nakup ali prodaja, neposredno ali posredno zagotavljanje naložbenih storitev ali pomoč pri izdaji ali kakršno koli drugo trgovanje z obveznicami, lastniškim kapitalom ali podobnimi finančnimi instrumenti, z zapadlostjo, daljšo od 30 dni, ki so izdani po 12. septembru 2014, s strani: (a) subjekti s sedežem v Rusiji, ki se predvsem ukvarjajo z in namenjajo obsežno dejavnost načrtovanju, proizvodnji, prodaji ali izvozu vojaške opreme ali storitev, kot so navedeni v Prilogi II, razen subjektov, ki so dejavni v vesoljskem sektorju in sektorju jedrske energije; (b) subjekti s sedežem v Rusiji, ki so pod javnim nadzorom ali katerih več kot 50-odstotni delež je v javni lasti, katerih ocenjeno skupno premoženje presega en bilijon ruskih rubljev in katerih ocenjeni prihodki od 12. septembra 2014 v vsaj 50 % izvirajo iz prodaje ali prevoza surove nafte ali naftnih proizvodov, kot so navedeni v Prilogi III; (c) vsaka pravna oseba, subjekt ali organ, ustanovljeni zunaj Unije, ki so v več kot 50-odstotni lasti subjekta iz točk (a) in (b), ali (d) vsaka pravna oseba, subjekt ali organ, ki deluje v imenu ali po navodilih subjekta v okviru kategorije iz točke (c) ali s seznama v Prilogi II ali III. 3. Prepovedano je neposredno ali posredno vzpostavljanje ali sodelovanje v kakršni koli ureditvi za dajanje novih posojil ali kreditov, katerih zapadlost presega 30 dni, kateri koli pravni osebi, subjektu ali organu iz odstavka 1 ali 2 po 12. septembru 2014, razen posojil ali kreditov, ki imajo poseben in dokumentiran namen zagotavljati financiranje za uvoze ali izvoze blaga in nefinančnih storitev med Unijo in Rusijo, ki niso prepovedani, ali posojil, ki imajo poseben in dokumentiran namen zagotavljati nujna sredstva za doseganje meril solventnosti in likvidnosti za pravne osebe s sedežem v Uniji, ki so v več kot 50-odstotni lasti subjekta, navedenega v Prilogi I.“ ;
(1)

Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015. Svet je 24. septembra 2012 s Sklepom 2012/524/EU (3) imenoval Milana CHOVANECA za nadomestnega člana do 25. januarja 2015.
(1)

Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015 (1). S Sklepom Sveta 2012/377/EU (3) z dne 10. julija 2012 je bila dr. Zsuzsa BREIER imenovana za članico za obdobje do 25. januarja 2015.
(3)

Prošnja se nanaša na učinkoviti alternator DENSO, za tokovne razrede 150A, 180A in 210A. Alternator ima vsaj 77-odstotni izkoristek, določen v skladu s pristopom združenja VDA, ki je opisan v točki 5.1.2 Priloge I k tehničnim smernicam. Navedeni pristop se sklicuje na metodologijo preskušanja, določeno v mednarodnem standardu ISO 8854: 2012 (4).Vlagateljev alternator ima povečano učinkovitost v primerjavi z osnovnim alternatorjem, saj zmanjša naslednje tri izgube: izgube usmernika z optimacijo popravljanja z uporabo „modula MOSFET“, tj. z uporabo kovinsko oksidnega polprevodnega tranzistorja s poljskim učinkom, izgube v železu statorja z uporabo tankega laminiranega jedra iz magnetnega jekla in izgube v bakru statorja z uporabo „segmentnega vodnika“, ki ima višji prostorski faktor in krajši konec navitja. Ta tehnologija se zato bistveno razlikuje od alternatorja Valeo Efficient Generation Alternator, ki je bil odobren kot ekološka inovacija v Izvedbenem sklepu Komisije 2013/341/EU (5).
(5)

Za preprečitev kakršnih koli nepotrebnih motenj za trgovino v Uniji in v izogib tveganju, da tretje države sprejmejo neupravičene omejitve trgovanja, je treba v sodelovanju z zadevno državo članico pripraviti seznam Unije območij z omejitvami v Latviji, ki so zaradi afriške prašičje kuge okužena in ogrožena območja („območja z omejitvami“).
1.

v členu 1 se doda naslednji odstavek: „2. Za PPEU za Južni Kavkaz in za krizo v Gruziji se za obdobje do 28. februarja 2015 imenuje g. Herbert SALBER. Svet lahko na podlagi ocene Političnega in varnostnega odbora (PVO) in na VP odloči, da mandat PPEU predčasno preneha.“;
SL Uradni list Evropske unije C 192/2

SKLEP SVETA

z dne 16. junija 2014

o imenovanju polovice članov upravnega odbora Evropske agencije za varnost hrane

2014/C 192/02

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti člena 25(1) Uredbe,

ob upoštevanju seznama kandidatov, ki ga je Svetu predložila Evropska komisija,

ob upoštevanju stališč, ki jih je izrazil Evropski parlament,

ob upoštevanju naslednjega:

(1) Bistvenega pomena je zagotoviti neodvisnost, visoko znanstveno kakovost, preglednost in učinkovitost Evropske agencije za varnost hrane (EFSA). Prav tako je nujno potrebno sodelovanje z državami članicami.

(2) Sedmim članom upravnega odbora agencije mandat poteče 30. junija 2014.

(3) Zaradi imenovanja sedmih novih članov upravnega odbora agencije je bil na podlagi dokumentacije, ki jo je predložila Komisija, in ob upoštevanju stališč, ki jih je izrazil Evropski parlament, preučen seznam, ki ga je predložila Komisija. Namen tega je zagotoviti najvišje standarde strokovne usposobljenosti, širok izbor ustreznega strokovnega znanja, na primer v vodstvu in javni upravi, ter najširšo možno geografsko porazdelitev znotraj Unije.

(4) Člen 25 Uredbe (ES) št. 178/2002 zahteva, da imajo štirje člani upravnega odbora agencije izkušnje iz organizacij, ki zastopajo potrošnike in druge interese v živilski verigi. Mandati treh članov upravnega odbora s takšnimi izkušnjami potečejo 30. junija 2014, zato bi bilo te člane treba nadomestiti –

SPREJEL NASLEDNJI SKLEP:

Člen 1

Za obdobje od 1. julija 2014 do 30. junija 2018 se za člane upravnega odbora Evropske agencije za varnost hrane imenujejo:

Stella CANNA MICHAELIDOU

Iñaki EGUILEOR

Jan MOUSING (2)

Raymond O’ROURKE (3)

András SZÉKÁCS

Robert Van GORCOM

Pieter VANTHEMSCHE (4)

Člen 2

Ta sklep začne veljati na dan sprejetja.

V Luxembourgu, 16. junija 2014 Za Svet Predsednik G. KARASMANIS

(1) UL L 31, 1.2.2002, str. 1.

(2) Izkušnje v organizacijah, ki zastopajo druge interese v živilski verigi.

(3) Izkušnje v organizacijah, ki zastopajo potrošnike.

(4) Izkušnje v organizacijah, ki zastopajo druge interese v živilski verigi.
(6)

Da se olajšata pregled ter primerjava tveganj in koristi vseh antikoagulantnih rodenticidov kot tudi ukrepov za zmanjšanje tveganja, ki se uporabljajo zanje, bi bilo treba oceno difetialona in difenakuma odložiti do zadnjega vloženega zahtevka za podaljšanje odobritve zadnjega antikoagulantnega rodenticida. Pričakuje se, da bodo vloge za podaljšanje odobritve zadnjih antikoagulantnih rodenticidov, in sicer brodifakuma, varfarina in natrijevega varfarinata, predložene do 31. julija 2015.
(2)

Ti ukrepi so bili podaljšani s Sklepom Sveta 2011/324/EU (6) do 6. decembra 2011, spremenjeni in podaljšani do 5. decembra 2012 s Sklepom Sveta 2011/808/EU (7) in nazadnje podaljšani s Sklepom Sveta 2012/749/EU (8) dokler Svet na podlagi predloga Komisije ne odloči, da so bile izvedene verodostojne volitve in da je na Madagaskarju ponovno vzpostavljen ustavni red.
(3)

Politični in varnostni odbor je 17. decembra 2013 sprejel priporočilo o podaljšanju mandata EUTM Mali za obdobje dveh let, in sicer do 18. maja 2016.
SL Uradni list Evropske unije C 135/2

SKLEP SODIŠČA

z dne 25. marca 2014

o praznikih in dela prostih dneh ter sodnih počitnicah

2014/C 135/02

SODIŠČE JE –

ob upoštevanju člena 24(2), (4) in (6) Poslovnika,

ker je treba na podlagi te določbe določiti seznam praznikov in dela prostih dni ter datume sodnih počitnic –

SKLENILO:

Člen 1

Dela prosti dnevi in prazniki v smislu člena 24(4) in (6) Poslovnika so:

— novo leto,

— velikonočni ponedeljek,

— 1. maj,

— vnebohod,

— binkoštni ponedeljek,

— 23. junij,

— 15. avgust,

— 1. november,

— 25. december,

— 26. december.

Člen 2

Med 1. novembrom 2014 in 31. oktobrom 2015 so sodne počitnice v smislu člena 24(2) in (6) Poslovnika:

— božič 2014: od ponedeljka, 15. decembra 2014, do vključno nedelje, 4. januarja 2015,

— velika noč 2015: od ponedeljka, 30. marca 2015, do vključno nedelje, 12. aprila 2015,

— poletje 2015: od petka, 17. julija 2015, do vključno nedelje, 30. avgusta 2015.

Člen 3

Ta sklep začne veljati na dan objave v Uradnem listu Evropske unije.
(12)

Postopek prilagoditve proračuna temelji na vrsti različnih fiskalnih strukturnih ukrepov za povečanje nadzora nad javnofinančnimi odhodki in izboljšanje pobiranja prihodkov. Celovita reforma okvirnega zakona o proračunu poteka na več pomembnih področjih. Vendar naj bi postopek glede na obseg reforme in potrebo po obsežnem posvetovanju z vsemi zainteresiranimi stranmi potekal v dveh fazah. Kažejo se rezultati uvedbe novega sistema za nadzor obveznosti z omejitvijo kopičenja dodatnih zaostalih plačil, vendar je treba njegovo izvajanje pozorno spremljati za zagotovitev, da so obveznosti pokrite z razpoložljivim financiranjem. Vzpostavljena bo projektna skupina za oceno in izboljšanje tega procesa. V javni upravi se izvajajo reforme za posodobitev in racionalizacijo zaposlovanja in subjektov v javnem sektorju. Nadaljujejo se reforme za vzpostavitev sodobnega modela obvladovanja tveganja glede skladnosti na področju upravljanja prihodkov. Nedavno je bila ustanovljena nova enota za oceno tveganja, ki bo kmalu začela delovati in se bo osredotočala zlasti na izboljšanje izpolnjevanja obveznosti s strani nekaterih skupin davkoplačevalcev, kot so samozaposleni in premožni posamezniki. Nekatere druge reforme, kot je zmanjšanje števila lokalnih davčnih uradov, so odložene. Čeprav ponovna pogajanja o javno-zasebnih partnerstvih napredujejo, jih ni bilo mogoče zaključiti do konca leta 2013. Vendra pa se še vedno pričakujejo znatni prihranki za leto 2014 in nadaljnja leta. Podjetja v državni lasti so v povprečju dosegla operativno ravnovesje do konca leta 2012, predvidene pa so še dodatne reforme za preprečevanje ponovnega poslabšanja njihovih rezultatov. Privatizacija dobro napreduje, pri čemer prihodki presegajo ciljne prihodke v okviru programa. Z reformami zdravstvenega sektorja, ki se večinoma izvajajo v skladu s cilji, se dosegajo znatni prihranki.
(1)

Z Odločbo Sveta 2009/831/ES (2) je bilo Portugalski dovoljeno, da do 31. decembra 2013 uporablja nižjo trošarinsko stopnjo na Madeiri kot najbolj oddaljeni regiji za lokalno proizveden in porabljen rum in likerje ter na Azorih kot najbolj oddaljeni regiji za lokalno proizvedene in porabljene likerje in žganja. Člen 2 navedene odločbe omejuje to odstopanje na točno določene proizvode. Na podlagi navedene odločbe bi Portugalska za te proizvode lahko uporabila trošarinsko stopnjo, nižjo od polne stopnje za alkohol iz člena 3 Direktive Sveta 92/84/EGS (3) in nižjo od minimalne trošarinske stopnje za alkohol iz Direktive 92/84/EES, toda ne več kot za 75 % nižjo od standardne nacionalne trošarine za alkohol.
Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338)

Popravek Direktive 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 208, 2.8.2013, str. 73)
(9)

Navedena prepoved bi se morala nanašati na rastline za sajenje, z izjemo semen, ker so te rastline glavna pot vnosa za navedeni organizem. Vendar pa je bilo na podlagi obsežnega vzorčenja in testiranja v pokrajini Lecce ugotovljeno, da rastline za sajenje, ki spadajo v določene rodove in vrste ter so po poreklu iz okuženih območij v pokrajini Lecce, niso okužene z navedenim organizmom. Na podlagi tega dokaza prepoved ne bi smela veljati za serije rastlin za sajenje določenih rodov in vrst, ki so bili zajete v vzorcu in testirane glede navzočnosti navedenega organizma. Poleg tega bi bilo primerno izvzeti iz navedene prepovedi tudi rastline za sajenje, ki so bile pridelane na lokacijah, fizično popolnoma zaščitenih pred vnosom navedenega organizma, in ki spadajo v rodove in vrste, za katere velja certifikacijska shema, s katero se zahteva, da se uradno testirajo glede navzočnosti navedenega organizma, in je bilo ugotovljeno, da jih navedeni organizem ni napadel.
(6)

Zato bi bilo treba v skladu s členom 15 Direktive 2002/60/ES do naslednje seje Stalnega odbora za prehranjevalno verigo in zdravje živali v Prilogi k temu sklepu navesti okužena območja na Poljskem in določiti trajanje navedene regionalizacije.
SL Uradni list Evropske unije L 40/56

SKLEP SVETA 2014/72/SZVP

z dne 10. februarja 2014

o posodobitvi in spremembi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu in razveljavitvi Sklepa 2013/395/SZVP

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 29 Pogodbe,

ob upoštevanju naslednjega:

(1) Svet je 27. decembra 2001 sprejel Skupno stališče 2001/931/SZVP (1).

(2) Svet je 25. julija 2013 sprejel Sklep 2013/395/SZVP (2) o posodobitvi in spremembi seznama oseb, skupin in subjektov, za katere se uporabljajo členi 2, 3 in 4 Skupnega stališča Sveta 2001/931/SZVP.

(3) V skladu s členom 1(6) Skupnega stališča 2001/931/SZVP je treba redno pregledovati imena oseb, skupin in subjektov s seznama, da se preveri, da obstajajo razlogi za njihovo ohranjanje na seznamu.

(4) V tem sklepu je izid pregleda, ki ga je opravil Svet v zvezi z osebami, skupinami in subjekti, za katere se uporabljajo členi 2, 3 in 4 Skupnega stališča 2001/931/SZVP.

(5) Svet je odločil, da ni več razlogov, da bi bila določena skupina s seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP, še naprej uvrščena na ta seznam.

(6) Svet je sklenil, da so osebe, skupine in subjekti, za katere se uporabljajo členi 2, 3 in 4 Skupnega stališča 2001/931/SZVP, vpleteni v teroristična dejanja v smislu člena 1(2) in (3) navedenega skupnega stališča, da je pristojni organ glede njih sprejel odločitev v smislu člena 1(4) navedenega skupnega stališča in da bi se morali zanje še naprej uporabljati posebni omejevalni ukrepi iz navedenega skupnega stališča.

(7) Seznam oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP, bi bilo treba ustrezno posodobiti, Sklep 2013/395/SZVP pa bi bilo treba razveljaviti –

SPREJEL NASLEDNJI SKLEP:

Člen 1

Seznam oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP, je določen v Prilogi k temu sklepu.

Člen 2

Sklep 2013/395/SZVP se razveljavi.

Člen 3

Ta sklep začne veljati na dan objave v Uradnem listu Evropske unije.

V Bruslju, 10. februarja 2014 Za Svet Predsednica C. ASHTON

(1) Skupno stališče Sveta 2001/931/SZVP z dne 27. decembra 2001 o uporabi posebnih ukrepov za boj proti terorizmu (UL L 344, 28.12.2001, str. 93).

(2) Sklep Sveta 2013/395/SZVP z dne 25. julija 2013 o posodobitvi in spremembi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu in razveljavitvi Sklepa 2012/765/SZVP (UL L 201, 26.7.2013, str. 57).
(2)

Področje uporabe ESPG se je razširilo na vloge, vložene od 1. maja 2009 do 30. decembra 2011, da bi se vključila pomoč za delavce, ki so postali presežni neposredno zaradi svetovne finančne in gospodarske krize.
(5)

Glavne pomanjkljivosti so bile v zvezi z manjkajočimi zakonodajnimi in upravnimi zahtevami, da se zagotovi polni učinek določb Konvencije STCW, npr. da gruzijska uprava ni zahtevala spremljanja pooblaščenih tujih institucij in programov za pomorsko izobraževanje in usposabljanje (MET). Poleg tega institucije za pomorsko izobraževanje in usposabljanje, za katere je bil izveden inšpekcijski pregled, niso izvajale nekaterih določb, na primer tistih, ki so povezane z uporabo simulatorjev. Končno pregledane institucije niso imele na voljo posebne opreme za izobraževanje in ocenjevanje za nekatere pristojnosti.
(5)

Neposlovno rabo motornih vozil je težko točno opredeliti, kadar pa je to izvedljivo, je zadevni postopek pogosto obremenjujoč. V skladu z zahtevanimi ukrepi bi bilo treba znesek DDV na izdatke, upravičene do odbitka za motorna vozila, ki se ne uporabljajo izključno za poslovne namene, z nekaterimi izjemami določiti pavšalno. Na podlagi trenutno razpoložljivih informacij Republika Poljska meni, da je stopnja 50 % upravičena. Hkrati je treba za preprečitev dvojnega obdavčenja zahtevo za obračunavanje DDV na neposlovno rabo vozila ukiniti, kadar zanj velja ta omejitev. Te ukrepe bi bilo mogoče utemeljiti s potrebo po poenostavitvi postopka za obračunavanje DDV ter potrebo po preprečevanju utaj z nepravilnim vodenjem evidenc in lažnimi davčnimi napovedmi.
(1)

Svet je 22. oktobra 1999 pooblastil Komisijo, da v okviru Svetovne zdravstvene organizacije (SZO) vodi pogajanja o Okvirni konvenciji za nadzor nad tobakom in z njo povezanih protokolih. Svet je to pooblastilo v zvezi s Protokolom za odpravo nezakonite trgovine s tobačnimi izdelki (v nadaljnjem besedilu: Protokol) spremenil 21. aprila 2001 in 20. decembra 2007. Pogajanja, ki jih je Komisija vodila na podlagi določil pogajalskih smernic, ki jih je sprejel Svet, so se uspešno zaključila s sprejetjem Protokola na peti seji Konference pogodbenic Okvirne konvencije SZO za nadzor nad tobakom 12. novembra 2012 v Seulu v Republiki Koreji.
SKLEP SVETA

z dne 15. novembra 2013

o podpisu Protokola med Evropsko unijo in Kraljevino Maroko o določitvi ribolovnih možnosti in finančnega prispevka iz Sporazuma med Evropsko unijo in Kraljevino Maroko o partnerstvu v ribiškem sektorju, v imenu Evropske unije

(2013/720/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 43 v povezavi s členom 218(5) Pogodbe,

ob upoštevanju predloga Evropske komisije,

ob upoštevanju naslednjega:

(1) Svet je 22. maja 2006 s sprejetjem Uredbe (ES) št. 764/2006 (1) odobril Sporazum med Evropsko skupnostjo in Kraljevino Maroko o partnerstvu v ribiškem sektorju (2) (v nadaljnjem besedilu: Sporazum o partnerstvu).

(2) Uporaba zadnjega protokola k temu Sporazumu o partnerstvu o določitvi ribolovnih možnosti in finančnega prispevka iz Sporazuma o partnerstvu (3) je prenehal veljati 20. decembra 2011.

(3) Svet je Komisijo pooblastil za pogajanja o novem protokolu, ki plovilom Unije dodeljuje ribolovne možnosti v vodah, ki so pod suverenostjo ali jurisdikcijo Kraljevine Maroko na področju ribištva. Po koncu teh pogajanj je bil 24. julija 2013 parafiran novi protokol.

(4) Novi protokol bi bilo treba podpisati s pridržkom njegove sklenitve –

SPREJEL NASLEDNJI SKLEP:

Člen 1 Podpis Protokola med Evropsko unijo in Kraljevino Maroko o določitvi ribolovnih možnosti in finančnega prispevka iz Sporazuma med Evropsko unijo in Kraljevino Maroko o partnerstvu v ribiškem sektorju (v nadaljnjem besedilu: Protokol) v imenu Unije, se odobri s pridržkom sklenitve navedenega protokola. Besedilo Protokola je priloženo k temu sklepu.

Člen 2 Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije.

Člen 3 Ta sklep začne veljati na dan sprejetja.

V Bruslju, 15. novembra 2013 Za Svet Predsednik R. ŠADŽIUS

(1) UL L 141, 29.5.2006, str. 4.

(2) Uredba Sveta (ES) št. 764/2006 z dne 22. maja 2006 o sklenitvi Sporazuma med Evropsko skupnostjo in Kraljevino Maroko o partnerstvu v ribiškem sektorju (UL L 141, 29.5.2006, str. 1).

(3) Protokol med Evropsko unijo in Kraljevino Maroko, ki določa finančni prispevek in ribolovne možnosti, predvidene v Sporazumu med Evropsko skupnostjo in Kraljevino Maroko o partnerstvu v ribiškem sektorju (UL L 202, 5.8.2011, str. 3).
(1)

Statistični podatki, ki so na voljo Komisiji, kažejo, da je v nekaterih tretjih državah sprememba življenjskih stroškov, izmerjenih na podlagi korekcijskega koeficienta in ustreznega deviznega tečaja, od zadnje določitve korekcijskih koeficientov, ki se uporabljajo za osebne prejemke uradnikov, začasnih uslužbencev in pogodbenih uslužbencev Evropske unije, ki delajo v tretji državi, izplačane v valuti njihove države zaposlitve, presegla 5 %.
(1)

Člen 48 Uredbe (ES) št. 767/2008 določa postopno uvajanje sistema VIS. Komisija je v svoji Odločbi 2010/49/ES (2) in pripadajočem izvedbenem sklepu 2012/274/EU (3) določila prvo in drugo skupino regij za začetek uporabe sistema VIS. Zdaj je treba določiti tretjo in hkrati zadnjo skupino regij, v katerih se bodo podatki, obdelani v sistemu VIS, vključno s fotografijami in prstnimi odtisi, zbirali in pošiljali v sistem VIS za vse vloge za izdajo vizumov v zadevni regiji.
(10)

Belgija, Danska, Nemčija, Estonija, Grčija, Španija, Francija, Italija, Latvija, Litva, Madžarska, Poljska, Portugalska, Slovaška, Finska, Švedska in Združeno kraljestvo so pripravile programe neobveznih študij spremljanja izgub kolonij medonosnih čebel v skladu s tehničnim dokumentom „Basis for a pilot surveillance project on honey bee colony losses“ in so zaprosile za finančno podporo EU.
(3)

Bolgarija, Danska, Nemčija, Italija, Latvija, Litva, Malta, Romunija, Slovenija, Finska in Švedska so predložile nacionalne programe za zbiranje, upravljanje in uporabo podatkov v sektorju ribištva za obdobje 2011–2013, kakor je določeno v členu 4(4) in členu 4(5) Uredbe (ES) št. 199/2008. Navedeni programi so bili v letu 2011 odobreni v skladu s členom 6(3) Uredbe (ES) št. 199/2008.
(7)

Ratifikacija Protokola promet bi okrepila čezmejno sodelovanje z državami, ki niso članice Unije, tj. Lihtenštajn, Monako in Švica, kar bi pripomoglo k zagotavljanju, da bi Unija in regionalni partnerji imeli skupne cilje in da bi take pobude zajemale celotno alpsko regijo.